ประกาศกรมประมงเรื่อง กำหนดห้วงเวลา หลักเกณฑ์ วิธีการขั้นตอนและเงื่อนไขการขอรับใบอนุญาตทำการประมงพาณิชย์สำหรับปีการประมง๒๕๖๑ - ๒๕๖๒พ.ศ. ๒๕๖๑ อาศัยอำนาจตามความในข้อ๒ ประกอบข้อ ๗ ของกฎกระทรวงการขออนุญาตและการอนุญาตให้ทำการประมงพาณิชย์ พ.ศ. ๒๕๕๙อธิบดีกรมประมงออกประกาศไว้ ดังต่อไปนี้ข้อ๑ กำหนดห้วงเวลาให้ผู้ที่จะประสงค์ทำการประมงพาณิชย์สำหรับปีการประมง ๒๕๖๑ - ๒๕๖๒ มายื่นคำขอรับใบอนุญาต ตั้งแต่วันที่ ๒๐ มกราคม ถึง ๒๐กุมภาพันธ์ ๒๕๖๑ โดยไม่เว้นวันหยุดราชการ ณ สถานที่ ดังต่อไปนี้(๑)กรุงเทพมหานคร ให้ยื่น ณ สำนักงานประมงพื้นที่กรุงเทพมหานคร กรมประมง(๒)จังหวัดอื่น ให้ยื่น ณที่ว่าการอำเภอหรือสำนักงานประมงอำเภอแห่งท้องที่ที่มีอาณาเขตติดทะเลการยื่นคำขอตามวรรคหนึ่งให้ผู้ยื่นคำขอสามารถยื่นคำขอต่ออายุใบอนุญาตใช้เรือของกรมเจ้าท่ามาพร้อมกันได้(ตามหลักเกณฑ์และเงื่อนไขที่กรมเจ้าท่าประกาศกำหนด)โดยให้หน่วยงานของกรมประมงที่รับคำขอดำเนินการส่งคำขอให้สำนักงานเจ้าท่าภูมิภาคสาขาที่ตั้งอยู่ในเขตท้องที่จังหวัดดำเนินการต่อไปข้อ๒ ผู้ยื่นคำขอรับใบอนุญาตทำการประมงพาณิชย์ต้องมีคุณสมบัติดังนี้(๑) ไม่มีลักษณะต้องห้ามตามมาตรา ๓๙แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม(๒)ไม่มีลักษณะต้องห้ามมิให้ออกใบอนุญาตทำการประมงตามข้อ ๓ และข้อ ๕แห่งคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐ เรื่องการแก้ไขปัญหาการทำการประมงผิดกฎหมายขาดการรายงาน และไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐(๓)ต้องมีสิทธิทำการประมงตามกฎหมายว่าด้วยสิทธิการประมงในเขตการประมงไทย(๔)เป็นเจ้าของกรรมสิทธิ์หรือสิทธิครอบครองในเรือประมงที่จะขอรับใบอนุญาต(๕)กรณีผู้ยื่นคำขอเป็นผู้เยาว์ การดำเนินการ ต้องกระทำโดยผู้แทนโดยชอบธรรมหรือผู้ปกครองโดยแนบหลักฐานที่เกี่ยวข้องให้ชัดเจนข้อ๓ เรือประมงที่จะใช้ประกอบการขอรับอนุญาตทำการประมงพาณิชย์ต้องเป็นเรือที่มีลักษณะดังนี้(๑)เรือประมงต้องเป็นเรือที่มีขนาดตั้งแต่สิบตันกรอสขึ้นไป หรือเป็นเรือที่ใช้เครื่องยนต์มีกำลังแรงม้าถึงขนาดที่รัฐมนตรีประกาศกำหนดหรือเรือที่มีขนาดตํ่ากว่า๑๐ ตันกรอส ที่ใช้เครื่องมือตามที่รัฐมนตรีประกาศกำหนด(๒)ในกรณีที่เรือประมงเป็นเรือประมงไทยต้องเป็นเรือประมงที่จดทะเบียนเป็นเรือไทยตามกฎหมายว่าด้วยเรือไทยและใบอนุญาตใช้เรือสำหรับทำการประมง ตามกฎหมายว่าด้วยการเดินเรือในน่านน้ำไทยและมีอายุใบอนุญาตใช้เรือเหลือไม่น้อยกว่าสามสิบวัน ในวันยื่นคำขอรวมทั้งต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กำหนดในกรณีที่เรือประมงมิใช่เรือประมงไทยต้องเป็นเรือประมงที่จดทะเบียนตามกฎหมายของรัฐเจ้าของธงซึ่งสามารถใช้ทำการประมงในเขตการประมงไทยตามกฎหมายว่าด้วยสิทธิการประมงในเขตการประมงไทยรวมทั้งต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(International Maritime Organization) กำหนดข้อ๔ เงื่อนไขอื่น(๑)เรือประมงขนาดตั้งแต่ ๓๐ ตันกรอสขึ้นไปต้องติดตั้งระบบติดตามเรือประมงตามหลักเกณฑ์ และวิธีการที่อธิบดีประกาศกำหนดตามมาตรา ๘๑ (๑) แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม(๒)เรือประมงขนาดตั้งแต่ ๑๐ ตันกรอสขึ้นไปต้องผ่านการรับรองสุขอนามัยเรือประมง (สร. ๓)ยกเว้นเรือที่ไม่มีใบอนุญาตทำการประมงพาณิชย์ ณ วันที่ยื่นคำขอหรือเรือที่ได้รับการยกเว้นตามประกาศกรมประมง(๓)เรือประมงจะต้องไม่อยู่ในเงื่อนไขที่จะต้องนำออกจากระบบ (ทำลายเปลี่ยนประเภทการใช้เรือ มอบให้กรมประมง หรือขายไปต่างประเทศ)อันเนื่องมาจากการควบรวมใบอนุญาตทำการประมงหรือการแลกเปลี่ยนเรือประมง(๔)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ หรือมาตรา ๖๙ แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมข้อ๕ ขั้นตอนและกรอบระยะเวลาการขอรับใบอนุญาตทำการประมงพาณิชย์ สำหรับปีการประมง ๒๕๖๑ ๒๕๖๒ลำดับกิจกรรมระยะเวลา๑ผู้ประสงค์ทำการประมงพาณิชย์ยื่นคำขอรับใบอนุญาต และยื่นคำร้องขอต่ออายุใบอนุญาตใช้เรือ ณ สำนักงานประมงพื้นที่กรุงเทพมหานคร หรือสำนักงานประมงอำเภอท้องที่ติดทะเลวันที่ ๒๐ มกราคม - ๒๐ กุมภาพันธ์๒๕๖๑ โดยไม่เว้นวันหยุดราชการ๒การตรวจสอบเรือประมง๒.๑ เรือที่ได้รับใบอนุญาตทำการประมงพาณิชย์ ที่มีขนาด ๓๐ ตันกรอสขึ้นไป เรือที่ต่ำกว่า ๓๐ ตันกรอส ใช้เครื่องมือทำการประมง อวนลาก อวนล้อมจับ อวนล้อมจับปลากะตัก อวนครอบปลากะตัก และเรือที่มีขนาด ๑๐ ตันกรอสขึ้นไปแต่ไม่มีใบอนุญาตทำการประมงพาณิชย์และถูกตรึงพังงาเรือทำการตรวจ ณ ศูนย์ควบคุมการแจ้งเข้าออกเรือประมงวันที่ ๒๐ มกราคม - ๒๘ กุมภาพันธ์๒๕๖๑วันที่ ๒๐ มกราคม - ๒๘ กุมภาพันธ์๒๕๖๑ลำดับกิจกรรมระยะเวลา๒.๒ เรือที่ได้รับใบอนุญาตทำการประมงพาณิชย์ ที่ไม่ต้องแจ้งเรือเข้า - ออก ต่อศูนย์ควบคุมการแจ้งเข้าออกเรือประมง และเรือขนาดต่ำกว่า ๑๐ ตันกรอส ที่ใช้เครื่องมือทำการประมงพาณิชย์ตามที่รัฐมนตรีประกาศกำหนด ทำการตรวจโดยคณะทำงานตรวจเรือ ของ ศปมผ.๓กรมประมงพิจารณาจัดสรรใบอนุญาตวันที่ ๑ - ๑๕ มีนาคม ๒๕๖๑๔แจ้งผลการพิจารณา และให้ผู้ได้รับอนุญาตดำเนินการดังนี้๔.๑ ชำระเงินค่าธรรมเนียมและค่าอากรการประมง และรับใบอนุญาตทำการประมงพาณิชย์ ณ สำนักงานประมงอำเภอที่ยื่นคำขอรับใบอนุญาต๔.๒ ชำระค่าธรรมเนียม และรับใบอนุญาตใช้เรือ หรือใบแทนใบอนุญาตใช้เรือ ณ สำนักงานเจ้าท่าภูมิภาคสาขา ในจังหวัดที่ยื่นคำขอรับใบอนุญาตวันที่ ๑๖ มีนาคม เป็นต้นไป๕ให้ผู้ได้รับใบอนุญาตทำการประมงพาณิชย์ นำเรือพร้อมเครื่องมือทำการประมงที่ได้รับอนุญาต มาให้ตรวจสอบก่อนออกไปทำการประมง ณ ศูนย์ควบคุมการแจ้งเข้าออกเรือประมงตั้งแต่วันที่ ๑๖ มีนาคม ๒๕๖๑ เป็นต้นไป ทั้งนี้ หากไม่ผ่านการตรวจเครื่องมือทำการประมง จะไม่สามารถออกไปทำการประมงตามที่ได้รับอนุญาตได้ข้อ๖ ชนิดเครื่องมือทำการประมงพาณิชย์ที่จะขอรับอนุญาตใช้ทำการประมงดังนี้(๑)อวนลากคู่(๒)อวนลากแผ่นตะเฆ่(๓)อวนลากคานถ่าง(๔)อวนล้อมจับ(๕)อวนล้อมจับปลากะตัก(๖)อวนครอบปลากะตัก(๗)อวนช้อน/ยก ปลากะตัก(๘)อวนครอบหมึก(๙)อวนช้อนปลาจะละเม็ด(๑๐)อวนติดตา(๑๑)อวนรุนเคย(๑๒)คราดหอยลาย(๑๓)คราดหอยแครง(๑๔)คราดหอยอื่น(๑๕)ลอบปลา(๑๖)ลอบปู(๑๗)ลอบหมึก(๑๘)ลอบหมึกสาย(๑๙)เบ็ดราว(๒๐)แผงยกปูจักจั่น(๒๑)เบ็ดมือ(๒๒)เรือประกอบเครื่องกำเนิดไฟฟ้า (เรือปั่นไฟ)ทั้งนี้การขอใช้เครื่องมือทำการประมงมากกว่า ๑ เครื่องมือหรือการขอทำการประมงข้ามฝั่งให้เป็นไปตามหลักเกณฑ์ที่คณะกรรมการนโยบายประมงแห่งชาติกำหนดข้อ๗ เอกสารหลักฐานที่ต้องใช้ประกอบในการยื่นคำขอได้แก่(๑)สำเนาหนังสือรับรองการจดทะเบียนเป็นนิติบุคคลแสดงวัตถุประสงค์ในการประกอบกิจการประมง (กรณีที่เป็นนิติบุคคล) มีอายุไม่เกิน ๓เดือน(๒)หนังสือมอบอำนาจ (ติดอากรแสตมป์ ๑๐ บาท)พร้อมสำเนาบัตรประจำตัวประชาชนผู้มอบอำนาจและผู้รับมอบอำนาจ(กรณีที่มีการมอบอำนาจ)(๓) สำเนาหนังสือรับรองสุขอนามัยเรือประมง (สร.๓)(เฉพาะเรือขนาดตั้งแต่ ๑๐ ตันกรอสขึ้นไป) ยกเว้นเรือที่ไม่มีใบอนุญาตทำการประมงพาณิชย์หรือเรือที่ได้รับการยกเว้นตามประกาศกรมประมง(๔)แบบแจ้งพิกัดการวางซั้ง ประกอบการขออนุญาตทำการประมง(กรณีขอใช้เครื่องมืออวนล้อมจับ)(๕)หนังสือยินยอมให้ใช้เรือประมง กรณีผู้ขอรับใบอนุญาตไม่ใช่เจ้าของเรือหรือมีเจ้าของกรรมสิทธิ์ร่วม(๖)หนังสือแสดงความเป็นผู้ปกครองหรือผู้แทนโดยชอบธรรม (กรณีผู้ขอรับอนุญาตเป็นผู้เยาว์)(๗)ภาพถ่ายหรือภาพถ่ายดิจิทัลของเรือประมง อายุไม่เกิน ๓ เดือน จำนวน ๓ รูปดังนี้๗.๑ภาพอัตลักษณ์เรือที่เห็นชัดเจน จำนวน ๑ รูป (เฉพาะเรือตั้งแต่ ๑๐ ตันกรอสขึ้นไป)๗.๒ภาพหัวเรือที่เห็นชื่อเรือ ทะเบียนเรือ และเครื่องหมายประจำเรือชัดเจน(กรณีเรือที่ได้รับใบอนุญาตทำการประมงพาณิชย์อยู่เดิม) จำนวน ๑ รูป๗.๓ภาพถ่ายเรือเต็มลำด้านซ้ายหรือด้านขวา จำนวน ๑ รูปประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๔ มกราคม พ.ศ. ๒๕๖๑อดิศร พร้อมเทพอธิบดีกรมประมงภวรรณตรี/จัดทำ๑๑มกราคม ๒๕๖๑พิมพ์มาดา/ตรวจ๑๑ กุมภาพันธ์๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒ ง/หน้า ๒/๔ มกราคม๒๕๖๑